11. ΑΝΑΓΚ. ΝΟΜΟΣ 487 της 19/25 Φεβρ. 1937 Περί τροποποιήσεως του Α.Ν. 281/1936. Άρθρον μόνον.-1.Οι οργανισμοί κοινωνικής ασφαλίσεως, οι υπαγόμενοι υπό την εποπτείαν και τον έλεγχον του Υφυπουργείου Εργασίας, εξαιρούνται των διατάξεων του Α.Ν. 281/1936, ως μεταγενεστέρως ούτος ετροποποιήθη. 2.Εις τας κατά τας οικείας καταστατικάς διατάξεις των ως άνω οργανισμών συνιστωμένας επιτροπάς διαχειριστικού και διοικητικού ελέγχου των διαφόρων οργανισμών κοινωνικής ασφαλίσεως μετέχει και εις ανώτερος οικονομικός υπάλληλος οριζόμενος παρά του υπουργού των Οικονομικών. Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 